[{"text_idx": "#000003", "text": "Kuidas ma tahtmatult u\u0308ritasin inimesest lahti saada"}, {"text_idx": "#000004", "text": "\u201cOhjah, ma pean ta vist lahti laskma,\u201d mo\u0303tlesin o\u0303htul enne magamaja\u0308a\u0308mist. Ja hommikul otsustasin anda veel u\u0308he vo\u0303imaluse, kehtestades samal ajal uue eesma\u0308rgi ja kontrollmehanismi selle ta\u0308itmiseks."}, {"text_idx": "#000006", "text": "Ja oli inimene, kes oli igati kogenud ja tegija, ent kuidagi ei saanud hakkama talle pu\u0308stitatud eesma\u0308rkidega. La\u0308ksid pa\u0308evad ja la\u0308ksid na\u0308dalad, inimene pingutas ja pusis. Aga palju paremaks nagu ei la\u0308inud. Me vestlesime. Vo\u0303i noh, tagantja\u0308rgi vaadates on vast o\u0303igem o\u0308elda, et mina no\u0303udsin aru ja tema siis u\u0308ritas po\u0303hjendada. Jutuajamised lo\u0303ppesid \u201ckokkuleppega\u201d \u2013 nagu juhtimisteooriates ikka o\u0303petatakse \u2013 et mida edasi teeme. Ja tavaliselt seisnes tegevus selles, et tema pidi rohkem pingutama ja mina pidin rohkem ta\u0308helepanu po\u0308o\u0308rama (loe: kontrollima). Ja o\u0303htuti la\u0308ksin ikka magama mo\u0303ttega, et ma peaksin tal vist minna laskma..."}, {"text_idx": "#000007", "text": "Vana Kuld ehk la\u0308bikukutamise su\u0308ndroom"}, {"text_idx": "#000008", "text": "Juhtusin lugema taas \u201cvana kulda\u201d, eelmise sajandi lo\u0303pust pa\u0308rit artiklit Harvard Business Review\u2019st su\u0308ndroomist nimega Set-Up-To-Fail. Eesti keeles ehk otseto\u0303lkena la\u0308bikukutamise su\u0308ndroom. Ning eespool kirjeldatud emotsioonid ja u\u0308leelamised tulid taas silme ette. Milles siis su\u0308ndroom seisneb?"}, {"text_idx": "#000009", "text": "Kui to\u0308o\u0308taja ebao\u0303nnestub vo\u0303i teeb lihtsalt niru tulemust, siis juht reeglina ei su\u0308u\u0308dista iseennast. Inimene ei oska, ei taha edukas olla, tal on valed prioriteedid, vale arusaam asjadest. Misiganes on po\u0303hjus, probleem kipub juhi silmade la\u0308bi vaadates olema ikka inimeses ja tema vastutuses."}, {"text_idx": "#000013", "text": "Vo\u0303ib-olla ko\u0303ige o\u0303udsam la\u0308bikukutamise su\u0308ndroomi juures on see, et ta on omamoodi iseta\u0308ituv ennustus ning teisalt ka ennast ise toitev. Iseta\u0308ituvaks ennustuseks teeb selle asjaolu, et juhi taoline ka\u0308itumine on reeglina suunatud just no\u0303rgemate to\u0308o\u0308tajate suunas, kelle vo\u0303imekus sealt no\u0303iaringist va\u0308lja rabeleda ei ole ko\u0303ige tugevam. Ning iseennast toidab ta la\u0308bi juhi ootuste \u2013 kui juht arvab, et inimene vo\u0303i inimesed on lohed ja laisad, siis ... varsti nad ka on seda."}, {"text_idx": "#000020", "text": "La\u0308bikukutamise su\u0308ndroomi spiraalist leitakse va\u0308ljapa\u0308a\u0308s siiski harva, u\u0308tlevad uuringu tegijad. Ent see on siiski vo\u0303imalik. Loo alguses kirjeldatud stoori inimesega on selle kinnituseks. U\u0308hel pa\u0308eval tuli ta minu juurde ja u\u0308tles: \u201cMa ei taha enam teha seda, mida sa oled pannud mind tegema. Ma tahan teha hoopis teist asja.\u201d Jumal ta\u0308natud, et mul oli oidu tema mo\u0303ttega no\u0303ustuda ja teda n.o\u0308 konksu otsast lahti lasta. Pa\u0308rast seda on temast saanud oma valdkonna tipptegija Eestis. Ja tunnistan ausalt \u2013 mul on siiani enda pa\u0308rast piinlik."}, {"text_idx": "#000023", "text": "Kui sinu to\u0308o\u0308le saamise to\u0303ena\u0308osus on 0,25% ehk kuidas oleks to\u0308o\u0308tada Google\u2019is"}]